Húsin við Vesturgötu 6 til 10 þar sem veitingastaðurinn Naustið var til húsa . Naustið var árum saman einn af fáum veitingastöðum í Reykjavík þar sem Símon Sigurjónsson barþjónn skenkti í glös . Frá því það hætti rekstri hefur lítið starfsemi verið í Húsinu . Nú hefur Karl Steingrímsson áhuga á að nýta hluta þess til gistinga . Skipulags - og samgönguráð Reykjavíkur hefur samþykkt að auglýst verði breyting á deiliskipulagi Naustareits vegna lóðarinnar nr. 6 til 10A við Vesturgötu . Í breytingunni felst að heimilt er að koma fyrir svölum á austurenda Vesturgötu 6 til 8 og endurbyggja svalir með tröppum á Vesturgötu 10 . Fyrir liggja uppdrættir THG Arkitekta ehf. að þessum breytingum . Jafnframt verður gististarfsemi heimiluð á 2. hæð Vesturgötu 6 til 8 . Málinu var jafnframt vísað áfram til borgarráðs . Vesturgata 6 til 8 er sögufrægt hús . Þar var lengst af starfrækt veitingahúsið Naust . Engin starfsemi hefur verið í húsinu nokkur undanfarin ár . Eigandi þess er Kirkjhvoll sf. , félag Karls Steingrímssonar , sem jafnan er kenndur við Pelsinn .